Conform datelor preliminare din 2023, speranța de viață la naștere în UE a fost de 81,5 ani, în creștere cu 0,9 ani față de 2022 și cu 0,2 ani în comparație cu nivelul pre-pandemic din 2019.
În 15 țări, speranța de viață a depășit media UE, cea mai mare speranță de viață fiind înregistrată în Spania (84,0 ani), Italia (83,8 ani) și Malta (83,6 ani).
În schimb, cea mai scăzută speranță de viață a fost înregistrată în Bulgaria (75,8 ani), Letonia (75,9) și România (76,6).
În comparație cu nivelul pre-pandemic din 2019, 18 țări UE au înregistrat o creștere a speranței de viață în 2023, în timp ce 2 țări au rămas stabile, iar 6 au înregistrat o scădere.
Cea mai mare creștere a fost în România (+1,0 an), urmată de Lituania (+0,8 ani), Bulgaria, Cehia, Luxemburg și Malta (toate cu o creștere de +0,7 ani).
În schimb, Austria și Finlanda au înregistrat cele mai mari scăderi (-0,4 ani fiecare), urmate de Estonia și Țările de Jos (-0,2 ani).
Speranţa de viaţă la naştere reprezintă numărul mediu de ani pe care îi are de trăit un nou-născut, dacă ar trăi tot restul vieţii în condiţiile mortalităţii pe vârste din perioada de referinţă a tabelei de mortalitate